1. Ugovor o licenciji

* **davatelj licencije** se obvezuje ustupiti stjecatelju licencije, u cijelosti ili djelomično, pravo iskorištavanja izuma, tehničkog znanja i iskustva, žiga, uzorka ili modela, a **stjecatelj licencije** se obvezuje da će mu za to platiti
* **Karakteristike ugovora**:
  + konsenzualan
  + dvostrano obvezan
  + formalan
  + naplatan
  + imenovan ugovor
* **Bitni sastojci**:
  + predmet licencije
  + naknada (licenčna pristojba)
* Međunarodna konvencija o zaštiti industrijskog vlasništva, Pariz, 1883.
* Zakon o autorskom pravu i srodnim pravima
  1. Predmet ugovora

1. **Izum**
   * novo rješenje određenog tehničkog problema
   * rezultat stvaralačkog rada, tehnički izvediv, primjenjiv u industrijskoj ili drugoj djelatnosti
   * štiti se izdavanjem **patenta** od ovlaštenog tijela nositelj patenta ima isključivo pravo iskorištavanja zaštićenog izuma, a može to pravo ugovorom o licenci prenijeti na drugoga
2. **Tehničko znanje i iskustvo (*know-how*)** 
   * primijenjeno tehničko znanje te metode i podaci potrebni za praktično ostvarenje i primjenu tehnike koja služi u industrijske h svrhe
   * cjelokupno znanje i iskustvo potrebno za suvremeno poslovanje ne uživa patentnu zaštitu, najbolje ga zaštiti ugovorom o licenci
3. **Industrijski uzorak i model**
   * **uzorak** - dvodimenzionalna tvorevina, slika ili crtež koji služi kao podložak i može se prenijeti na industrijski ili obrtnički proizvod
   * **model** - trodimenzionalna tvorevina koja je industrijski ili obrtnički proizvod ili koja se na takav proizvod može prenijeti
   * **Zakon o industrijskom obličju** (ZOI):
     + **obličje** se smatra novim ako nije istovjetno s obličjem koje je bilo i dostupno javnosti prije datuma podnošenja prijave, odnosno ako je zahtijevano pravo prednosti prije priznanja tog datuma prednosti
     + obličje se smatra osobitim ako se ukupni dojam koji ostavlja na korisnika proizvoda bitno razlikuje od ukupnog dojma koji na tog korisnika ostavlja bilo koje obličje otprije dostupno javnosti
4. **Rodni i uslužni žig**
   * znak koji se može grafički prikazati i koji je prikladan za razlikovanje proizvoda i usluga jednog sudionika u gospodarskom prometu od proizvoda i usluga drugog sudionika u tom prometu (riječi, slova, brojke, kratice, grafički prikaz, kombinacije boja, oblici proizvoda i njihova pakovanja, te kombinacije navedenoga)
   * Zakon o oznakama zemljopisnog podrijetla i oznakama izvornosti proizvoda i usluga
   1. Oblici ugovora o licenciji
5. **isključiva – neisključiva**
   * isključiva licencija: stjecatelj licencije stječe isključivo pravo iskorištavanja predmeta licencije (mora biti izrijekom ugovoreno)
   * davatelj licencije ne može sam iskorištavati predmet licencije niti povjeriti drugome u granicama prostornog važenja licencije
6. **ograničena - neograničena**
   * u pravilu licencija je prostorno ograničena za cijelo državno područje ali može se ugovoriti uže područje
   * stranke moraju voditi brigu o tome da ograničenje nije protivno hrvatskom Ustavu i zakonima
7. **podlicencija**
   * ugovor kojim stjecatelj licencije pravo iskorištavanja licencije ustupa drugome
   * ako je isključiva licencija - nema ograničenja
   * ako je neisključiva - zabranjeno, osim ako se izričito ugovori
   1. Obveze davatelja licencije

* u određenom roku predati stjecatelju licencije predmet licencije i svu tehničku dokumentaciju
* dati stjecatelju upute za uspješno iskorištavanje predmeta licencije
* jamčiti stjecatelju tehničku izvodljivost i uporabljivost predmeta licencije (odgovornost za materijalne nedostatke)
* jamčiti da pravo iskorištavanja licencije pripada njemu, da na predmetu ugovora nema tereta i da iskorištavanje nije ograničeno u korist trećega
  1. Obveze stjecatelja licencije
* **platiti** davatelju ugovorenu naknadu
  + tzv. **gratis-licencija** se mora izričito ugovoriti
  + način isplate naknade: fiksna svota ili prema proizvedenom (prodanom) proizvodu
* iskorištavati predmet licencije na ugovoreni način, u ugovorenom opsegu i u ugovorenim granicama
* suzdržati se od korištenja naknadnih usavršavanja predmeta licencije (ne može se automatski koristiti poboljšanjima koja je ostvario davatelj) čuvati predmet licencije u tajnosti
* obilježiti robu oznakom iz koje je vidljivo da se radi o proizvodu proizvedenom po licenciji
  + ako uz licenciju za proizvodnju ustupljena i licencija za uporabu žiga, stjecatelj može staviti u promet robu s tim žigom samo ako je iste kvalitete kao i roba koju proizvodi davatelj licencije
* **podnositi izvješća** o opsegu iskorištavanja predmeta licencije i obračunati naknadu svake godine (kad se naknada određuje ovisno o opsegu iskorištavanja predmeta licencije)
  1. Prestanak ugovora

1. protek vremena
2. otkaz
3. raskid
4. Ugovor o posredovanju

* **posrednik** se obvezuje nastojati naći i dovesti u vezu s **nalogodavcem (komitentom**) treću osobu kako bi nalogodavac i treća osoba pregovarali o sklapanju određenog ugovora, a nalogodavac se obvezuje isplatiti posredniku određenu naknadu ako ugovor bude sklopljen
* **uloga posrednika**
  + dovođenje komitenta u kontakt s potencijalnim partnerima za sklapanje određenih ugovora
  + posrednik ne sklapa ugovor s trećima
  + posrednik ne prima od trećega za nalogodavca ispunjenje obveze iz ugovora sklopljenog njegovim posredovanjem (osim ako za to dobije posebnu punomoć)
* nalogodavac može opozvati nalog u svako doba, osim ako se nije toga odrekao i ako opoziv nije suprotan načelu savjesnosti
* nalogodavac nije dužan pristupiti pregovorima ni sklapanju ugovora s trećima, ali odgovara posredniku za štetu ako postupio suprotno načelu savjesnosti i poštenja
* Ugovor o posredovanju ima sličnosti s ugovorom o djelu, a ujedno je i oblik ugovora o nalogu
  + u oba ugovora posrednik se obvezuje obaviti posao po nalogu naručitelja
* primjena odredaba ugovora o djelu: ako je ugovoreno da će posrednik imati pravo na naknadu čak i ako njegovo nastojanje ostane bez rezultata, posrednik ima pravo na naknadu samo ako komitent i treći sklope određeni ugovor temeljem njegovog posredovanja
* supsidijarna primjena odredaba o nalogu
* **Karakteristike**:
  + konsenzualan
  + neformalan ugovor
  + naplatan
    - ako komitent i treći sklope posao
    - ako su stranke ugovorile posredničku naknadu bez obzira na uspjeh posredovanja
  1. Obveze posrednika
* posrednik je dužan pozornošću dobrog gospodarstvenika tražiti priliku za sklapanje određenog ugovora i upozoriti na to nalogodavca
* ako se na to posebno obvezao, posredovati u pregovorima i nastojati da se ugovor sklopi; ako ne uspije nije odgovoran
* obavijestiti nalogodavca o svim značajnim okolnostima koje su mu poznate ili su mu morale biti poznate
* voditi posrednički dnevnik, ubilježiti bitne podatke o ugovoru koji je sklopljen njegovim posredovanjem i izdati izvadak (**posrednički list** dokaz strankama da je ugovor sklopljen posredovanjem posrednika)
  + neizdavanje ne utječe na valjanost ugovora
* naknaditi štetu nalogodavcu, odnosno trećoj osobi koju bi one pretrpjele njegovom krivnjom
* ako protivno ugovoru ili interesu nalogodavca radi za suprotnu stranu gubi pravo na naknadu i troškove,
  1. Obveze nalogodavca / nalogodavatelja
* isplatiti naknadu posredniku ako s trećom osobom isplatiti naknadu posredniku ako s trećom osobom sklopljen ugovor makar nije bila ugovorena
  + visina naknade:
    - ugovor
    - tarifa
    - poslovni običaj
    - prema posrednikovom trudu i usluzi
  + posrednik stječe pravo na naknadu u trenutku sklapanja ugovora za koji je posredovao čak i ako je taj ugovor nevaljan
  + posrednik koji je dobio nalog za posredovanje od obiju stranaka može od svake strane zahtijevati samo polovicu naknade te brinuti o interesima obiju stranaka pozornošću dobrog gospodarstvenika
* isplatiti posredniku troškove ako ugovorom o posredovanju tako određeno čak i ako ugovor između, nalogodavca i trećega nije sklopljen

1. Ugovor o trgovinskom zastupanju

* **trgovinsko zastupanje** - zastupanje koje zastupnik obavlja kao svoju gospodarsku djelatnost na temelj posebnog ugovora sa zastupanim
* zastupnik se obvezuje stalno brinuti da treće osobe sklapaju ugovore s njegovim nalogodavcem, te u tom smislu posredovati između njih i nalogodavca
* nakon dobivene ovlasti sklapa ugovore s trećima u ime i za račun nalogodavca, a nalogodavac se obvezuje isplatiti određenu naknadu (**proviziju**) za svaki sklopljeni ugovor
* ugovor o zastupanju sam po sebi ne ovlašćuje zastupnika na sklapanje poslova s trećima u ime i za račun zastupanoga, nego je za to potrebna posebna **ovlast (punomoć)**
* **dva pravna odnosa**:
  + **zastupnik - nalogodavac** (interni odnos: nalog)
  + **zastupnik treći** (eksterni odnos: punomoć)
* u ime i za račun nalogodavca: sva prava i obveze se odnose na nalogodavca
* suugovaratelj može valjano činiti izjave u vezi ugovora i nalogodavcu i zastupniku
* zastupnik može sklapati ugovore u ime i za račun svojeg nalogodavatelja ako je za to dobio:
  + **generalnu (opću) punomoć** - po kojoj može poduzimati samo pravne poslove koji **pripadaju** u redovito poslovanje
  + **posebnu punomoć** - po kojoj može poduzimati i poslove koji **ne pripa­daju** u redovito poslovanje, ali samo ako je posebice ovlašten za obavljanje jednog ili više poslova
* **Karakteristike ugovora**:
  + konsenzualan ugovor
  + dvostrano obvezan
  + formalan ugovor
  + naplatni ugovor
* svaki ugovor mora biti sklopljen u **pisanom obliku**
* posebni oblik odgovornosti: **del credere odgovornost**
  + zastupnik jamči za ispunjenje obveze trećega, ne odgovara redovito nalogodavatelju za ispunjene obveze iz ugovora
  + del credere provizija
* zastupnik (agent) - zastupnički (agencijski) ugovor
  1. Obveze zastupnika
* brinuti o interesima nalogodavca, duža je postupati s pozornošću dobroga gospodarstvenika
* držati se nalogodavčevih uputa
* davati nalogodavcu potrebne obavijesti o stanju na tržištu
* čuvati poslovne tajne nalogodavca za koje je doznao u vezi s povjerenim poslom
* nakon prestanka ugovora vratiti nalogodavcu stvari koje mu je on dao na uporabu za vrijeme trajanja ugovora
* ne raditi poslove za drugoj nalogodavca na istom području za istu vrstu poslova
  1. Obveze nalogodavca / nalogodavatelja
* isplatiti **naknadu (proviziju)** za ugovore sklopljene posredovanjem zastupnika
* isplatiti naknadu za ugovore koje je neposredno sklopio s klijentima koje je našao zastupnik
  + pravo na proviziju stječe se kada je ugovor ispunjen
    - ili ako je ugovor neispunjen, ali ako su uzroci na strani nalogodavca
  + visina provizije: ugovor, tarifa, uobičajena provizija
* isplatiti posebne troškove koje je zastupnik učinio u korist nalogodavca ili na njegov nalog
  + nema pravo na naknadu redovitih troškova
* staviti zastupniku na raspolaganje **dokumentaciju** potrebnu za obavljanje zastupničkih poslova
* bez odlaganja **obavijestiti** zastupnika o odluci o prihvatu ili odbijanju sklapanja ugovora koji je pripremio zastupnik
  1. Prestanak ugovora

1. istek roka
2. otkaz
3. raskid
4. Ugovor o komisiji (komisijski ugovor)

* ugovorom o komisiji **komisionar** se obvezuje da će za naknadu (proviziju) obaviti u svoje ime i **za račun komitenta** jedan ili više povjerenih mu poslova
* komisionar ima pravo na proviziju i kad nije ugovorena
* **dva odnosa**:
  + komisionar - komitent
  + komisionar - treća osoba
* **razlika** **komisijski ugovor - zastupnički ugovor**:
  + komisionar radi po nalogu i za račun komitenta, ali u svoje ime
    - treći ni ne mora znati za komitenta
  + zastupnik: u ime i za račun komitenta
* **razlika** **komisijski ugovor - posrednički ugovor**:
  + komisionar sklapa poslove s trećima
  + posrednik dovodi komitenta u vezu s trećima
* **razlika komisijski ugovor - ugovor o djelu**:
  + komisionar ne poduzima samo faktičke nego i (pretežno) pravne radnje za komitenta
* **razlika komisijski ugovor - ugovor o nalogu**:
  + komisionar uvijek postupa u svoje ime i uvijek uz naknadu
  + komisijski ugovor je posebne vrsta naloga (ali samo kao interni odnos! - supsidijarna primjena pravila o nalogu)
* **Karakteristike**:
  + konsenzualan
  + dvostrano obvezan
  + neformalan ugovor
  + naplatan
* **Tipični oblici komisijskog ugovora**:
  + kupovni (kod uvoza robe) - **komisijska kupnja**
    - komisionar ima nalog od komitenta da kupi određenu stvar
  + prodajni (kod izvoza robe) - **komisijska prodaja**
    - komisionar ima nalog da proda stvar
  + ***del credere* komisija** - komisionar odgovara za ispunjenje obveze svog suugovaratelja (trećeg komintenta)
    - solidarna odgovornost
    - provizija *del credere*
  1. Obveze komisionara

1. pridržavati se naloga
   * ako je sklopio posao pod nepovoljnijim uvjetima, dužan je nadoknaditi razliku i možebitnu štetu
   * ako je sklopio posao pod povoljnijim uvjetima, sva korist pripada komitentu
2. čuvati povjerenu mu robu s pažnjom dobrog gospodarstvenika
3. utvrditi stanje robe koju mu je poslao komitent, bez odgađanja obavijestiti komitenta o danu prispijeća i vidljivim oštećenjima, manjku
4. obavijestiti o promjenama na robi, u slučaju opasnosti od većeg oštećenja prodati na najpovoljniji način
5. priopćiti s kojom je osobom obavio posao; iznimno, ako prodaja pokretnih stvari putem komisijskih prodavaonica, komitent ne dobiva ime kupca
6. položiti račun o obavljenom poslu bez nepotrebnog odgađanja
7. predati sve što je primio na temelju posla
   1. Obveze komitenta
8. **isplatiti naknadu (proviziju)** 
   * kad komisionar obavi posao i onda ako je obavljanje posla spriječeno uzrokom za koji odgovara komitent
   * ako se posao ne obavi iz razloga za koji ne odgovara ni komisionar ni komitent komisionar ima pravo na, odgovarajuću naknadu za svoj trud
   * visina naknade:
     + ugovor
     + tarifa
     + prema obavljenom poslu i postignutom rezultatu
9. **nadoknaditi komisionaru troškove** koji su bili potrebni za obavljanje naloga
10. Ugovor o zakupu

* zakupodavac se obvezuje predati određenu stvar zakupniku na korištenje, a on se obvezuje da će mu za to platiti određenu zakupninu te nakon prestanka zakupa vratiti zakupljenu stvar
* **Bitni sastojci**:
  + suglasnost o predmetu ugovora
  + suglasnost o zakupnini
  + suglasnost o vremenu trajanja ugovora
* **Karakteristike**:
  + konsenzualan ugovor
  + dvostrano obvezan i recipročan ugovor
  + neformalan ugovor
  + naplatni ugovor
* **Predmet zakupa**:
  + stvari (pokretnine, nekretnine)
  + pravo (iznimno)
* **razlika** između zakupa i najma:
  + najam se odnosi samo na uporabu tuđe stvari
  + zakup se odnosi i na uporabu i korištenje
  1. Obveze zakupodavca

1. **Predaja stvari**
   * predati u ispravnom stanju
   * stvar je u ispravnom stanju ako odgovara stanju utvrđenom u ugovoru, odnosno u takvom stanju da može poslužiti za uporabu radi koje je ugovor sklopljen
   * **načini predaje**:
     + iz ruke u ruku
     + simbolična predaja
     + predaja očitovanjem
2. **Održavanje stvari** 
   * **cijelo vrijeme** trajanja zakupa zakupodavac dužan održavati stvar u ispravnom stanju što podrazumijeva obavljanje potrebnih popravaka
   * potrebi popravaka zakupnik dužan obavijestiti zakupodavca
   * ako zakupodavac ne obavi potrebne popravke radi održanja zakupljene stvari u ispravnom stanu, može ih obaviti sam zakupnik, a zakupodavac je dužan naknaditi time nastale troškove
   * ako bi potrebni popravci ometali u znatnoj mjeri i na duže vrijeme uporabu stvari, zakupnik može ili raskinuti ugovor ili tražiti razmjerno sniženje zakupnine
   * troškovi sitnih popravaka izazvanih redovitom uporabom padaju na teret zakupnika
   * stranke mogu ugovoriti drugačiji režim glede održavanja stvari
   * zakupodavac ne može bez pristanka zakupnika za trajanja zakupa izvršiti izmjene (ako bi ometale uporabu)
3. **Odgovornost za materijalne i pravne nedostatke** 
   * zakupodavac odgovora zakupniku za sve nedostatke
   * zakupljene stvari koji smetaju njezinoj ugovorenoj ili redovitoj uporabi bez obzira da li je zakupodavac za njih znao
   * zakupodavac odgovara za svojstva koja je izričito ili prešutno ugovorio
   * zakupodavac ne odgovara za nedostatke koji su u času sklapanja ugovora bili zakupniku poznati ili mu nisu mogli ostati nepoznati
   * ako je zakupodavac znao za nedostatke i s namjerom propustio obavijestiti zakupnika, odgovara čak i ako su nedostaci ostali nepoznati zakupniku zbog njegove grube nepozornosti
   * ako zakupodavac tvrdi da nema nikakvih nedostataka odgovarat će za sve nedostatke bili oni vidljivi ili ne, makar i ne smetaju ugovorenoj ili redovitoj uporabi i bez obzira da li je zakupnik za njih znao ili ne
   * ako stvar u trenutku predaje ima nedostatak koji se može ukloniti, zakupnik može zahtijevati ili uklanjanje nedostatka u primjerenom roku ili sniženje zakupnine
   * ako se nedostatak ne može ukloniti, zakupnik ima pravo na sniženje zakupnine ili raskid ugovora, a u svakom slučaju na naknadu štete
   * suugovaratelji mogu odgovornost za materijalne nedostatke ugovorom isključiti ili ograničiti
   * **iznimke**:
     + ako je zakupodavac znao za nedostatke i namjerno propustio o tome obavijestiti zakupnika
     + ako je nedostatak takav da onemogućava upotrebu
     + ako odredbu o isključenju/ograničenju nametne zakupodavac koristeći se svojim monopolnim položajem
4. **Odgovornost za pravne nedostatke** 
   * zakupnik je dužan obavijestiti zakupodavca o trećemu koji tvrdi da ima pravo na stvari
   * ako se utvrdi da trećem pripada neko pravo koje sasvim isključuje zakupnik od uporabe, ugovor se raskida po zakonu (***ex lege***) (+ naknada štete)
   * ako se utvrdi da treći ograničava zakupnikovo pravo, zakupnik može **ili** raskinuti ugovor **ili** tražiti sniženje zakupnine (+ naknada štete)
   1. Obveze zakupnika / zakupoprimatelja
5. **Uporaba stvari prema ugovoru ili namjeni**
   * potpuna uporaba i korištenje stvari, osim ako se drugačije ne ugovori
   * zakupnik može rabiti stvar samo onako kako je određeno ugovorom ili namjenom stvari i pri tome se ponašati kao dobar gospodarstvenik/domaćin
   * za štetu koja nastane od uporabe suprotno za štetu koja nastane od uporabe suprotno ugovoru/namjeni odgovara zakupnik bez obzira da li stvar rabio osobno
   * ako i nakon opomene zakupodavca rabi stvar suprotno ugovoru/namjeni/zanemaruje održavanje, te postoji opasnost od znatne štete za zakupodavca, on može otkazati ugovor i bez davanja otkaznog roka
6. **Plaćanje zakupnine** 
   * **zakupnina**: naknada za uporabu i korištenje zakupljene stvari
     + u novcu, ako je tako ugovoreno odnosno propisano
   * rokovi za plaćanje zakupnine su određeni:
     + ugovorom
     + zakonom
     + običajem
   * nije li rok određen zakupnina se plaća:
     + polugodišnje (kada zakup traje jednu ili više godina)
     + istekom vremena na koji je dana (ako kraće vrijeme)
   * zakupodavac može otkazati ugovor ako zakupnik ne plati u roku od 15 dana od poziva za plaćanje dospjele zakupnine
   * potraživanje zakupnine zastarijeva za tri godine, a zastarni rok teče od prvog dana nakon dana kad je vjerovnik imao pravo zahtijevati njezino plaćanje
7. **Vraćanje stvari**
   * **za istrošenost** stvari redovitom uporabom zakupnik **ne odgovara**
   * ako izvršio promjene na stvari dužan stvar vratiti u prvobitno stanje
   1. Podzakup

* podzakup je ugovor kojim zakupnik (zakupoprimatelj) prenosi na drugoga (podzakupnika) svoje pravo uporabe i uživanja od zakupodavca zakupljene stvari ako se time ne nanosi šteta zakupodavcu
* ako je prema zakonu ili ugovoru potrebna suglasnost zakupodavca on može ugovor o zakupu otkazati ako je zakupljena stvar dana u podzakup bez njegova dopuštenja
  1. Prestanak zakupa

1. **Protek vremena** 
   * ako nakon proteka vremena određenog ugovorom zakupnik produži rabiti stvar, a zakupodavac se tomu ne protivi, smatra se da je sklopljen ugovor o zakupu na neodređeno vrijeme
2. **Otkaz**
   * otkaz je izjava volje jedne strane o prestanku ugovora o zakupu
   * **otkazni rok** je potreban kako bi se druga strana mogla pripremiti za prestanak ugovora
   * bez otkaznog roka:
     + ako su zakupljene stvari npr. opasne po zdravlje
     + ako nakon opomene zakupnik rabi protivno ugovoru/namjeni/zanemaruje održavanje
3. **Viša sila** 
   * obje stane snose odgovornost
   * ako se tijekom ugovora stvar potpun uništen: zakup prestaje po zakonu (***ex lege***)
   * ako se tijekom ugovora stvar djelomično uništi: zakupnik može raskinuti ugovor ili ostati u zakupu i tražiti sniženje zakupnine
4. **Smrt** 
   * zakup se nastavlja s pravnim sljednicima ako nije drugačije ugovoreno
5. Ugovor o zajmu

* **zajmodavac** se obvezuje predati zajmoprimcu određenu svotu novca ili određenu količinu drugih zamjenjivih stvari na kojima zajmoprimac stječe pravo vlasništva, a **zajmoprimac** se obvezuje zajmodavcu nakon određenog vremena vratiti istu svotu novca odnosno istu količinu stvari iste vrste i kakvoće
* **Karakteristike**:
  + konsenzualan ugovor
  + dvostrano obvezan ugovor
  + neformalan ugovor
  + kauzalan ugovor (stjecanje vlasništva)
* **Bitni sastojci**:
  + predmet
  + trajanje
  + naknada (ako naplatni zajam)



* **Vrste zajma**:

1. **besplatni** zajam
2. **naplatni** zajam (glavnica + kamata) trgovački ugovori uvijek naplatni
3. **novčani** zajam
   * **načelo monetarnog nominalizma** (vraćanje zajma može se tražiti samo u onom iznosu novčanih jedinica u kojem je zajam izražen)
   * **valutna klauzula** (plaćanje u valuti RH prema prodajnom tečaju ovlaštene banke u mjestu ispunjenja)
   * **indeksna klauzula** (novčane obveze u domaćem novcu mogu se vezati za promjenu cijena dobara robe i usluga izraženih indeksom cijena koje je utvrdilo ovlašteno tijelo)
4. **robni** (**naturalni**) zajam - zamjenjive stvari, obveza nije vraćanje iste primljene stvari, već druge stvari iste vrste količine i kakvoće
5. **namjenski** zajam (ako novčani namjenski zajam, a zajmoprimatelj rabi u neku drugu svrhu, zajmodavatelj može izjaviti da raskida ugovor)
6. **nenamjenski** zajam - kada se zajmoprimac njime može koristiti u bilo koju svrhu
   1. Obveze zajmodavca
7. **Predaja obećanih stvari** 
   * predati stvari u ugovoreno vrijeme
   * ako rok nije određen zajmoprimac ima pravo tražiti predaju u roku od **tri mjeseca** od dolaska zajmodavca u zakašnjenje (**subjektivni rok**) odnosno u roku **od godinu** dana od sklapanja ugovora (**objektivni rok**)
   * zajmodavac dolazi u zakašnjenje ako ne preda stvari u ugovoreno vrijeme, odnosno ako nije izvršio predaju na zahtjev zajmoprimca

1. **Odgovornost za nedostatke** 
   * zajmodavac odgovara zajmoprimcu za štetu koja bi mu bila uzrokovana zbog materijalnih nedostataka pozajmljenih stvari (primjenjuju se odredbe o odgovornosti prodavatelja za materijalne nedostatke pri kupoprodaji)
     + ne postavlja se pitanje odgovornosti za pravne nedostatke (predmet zajma su zamjenjive stvari)
   * kod naplatnog zajma odgovornost zajmodavca **postoji bez obzira** da li su mu nedostaci pozajmljenih stvari bili poznati ili su mu morali biti poznati (**objektivna odgovornost**)
   * kod besplatnog zajma zajmodavac odgovara **samo ako** su mu materijalni nedostaci bili poznati ili mu nisu mogli ostati nepoznati, a on o tome nije obavijestio zajmoprimca (**subjektivna odgovornost**)
   1. Obveze zajmoprimca
2. **Vraćanje zajma** 
   * zajmoprimac dužan vratiti u ugovorenom roku istu svotu novca odnosno istu količinu stvari iste vrste i kakvoće
   * ako nije ugovoren rok – zajmoprimac je dužan vratiti zajam nakon isteka primjerenog roka koji ne može biti kraći od dva mjeseca od dana zajmodavčeva zahtjeva da mu se zajam vrati
   * zajmoprimac odgovara za nedostatke vraćenih stvari po istim kriterijima kao i zajmodavac
   * **robni zajam** - stranke se mogu dogovoriti da zajmoprimac može zajam vratiti u novcu zajmoprimac je ovlašten po svom izboru vratiti **ili** pozajmljene stvari **ili** svotu novca koja odgovara vrijednosti tih stvari
   * zajmoprimac može vratiti zajam i prije roka određenog za vraćanje (o tome dužan obavijestiti zajmodavca + nadoknaditi štetu koju bi zajmodavac imao zbog toga)
3. **Naknada za korištenje zajma naplatni zajam** (**kamata**)
   * visina kamatne stope: propisana, uobičajena ili ugovorena