Josip Spajić

**ANALIZA UGOVORA O KUPOPRODAJI**

SEMINARSKI RAD

Sveučilište u Zagrebu

Fakultet elektrotehnike i računarstva – Zagreb

Kolegij: Trgovačko pravo

Mentor: -

JMBAG: 0036463980

Zagreb, travanj 2014

PRAZNA STRANICA

PREDGOVOR

Ovaj seminar izrađen je u žurbi i uz jako slabu razinu informiranosti o samom kolegiju s obzirom da su predavanja neobavezna, popute većine studenata, tako i autor ovog djela također nije bio prisutan niti na jednom predavanju iz kolegija Trgovačko pravo. Uputstva i smjernice za izradu rada su jako štura, pa je najveća pomoć u izradi bio forum fer2net, te neizostavni Google, kojima se ovima putem zahvaljujem, jer u uputama za izradu piše da se u predgovoru nekome mora zahvaliti. Želio bih se zahvaliti i kolegi koji mi nije htio poslati svoj rad, koji mu je sestra napravila, da barem vidim kako to treba izgledati, te me na taj način prisilio da sam napravim sve i zapravo nešto korisno ovim putem i naučim.

SADRŽAJ

1.UVOD 5

1.1 Predmet i cilj rada 5

1.2 Izvori podataka i metode prikupljanja 5

2. ANALIZA UGOVORA 6

2.1 Predmet ugovora 6

2.2 Rokovi isporuke 7

2.2.1 Ugovorne kazne 8

2.2.2 Nepredviđene okolnosti (viša sila) 8

2.3 Cijene 9

2.3.1 Način plaćanja 10

3. ZAKLJUČAK 11

4. LITERATURA 12

# 1.UVOD

# 

1.1 Predmet i cilj rada  
  
U ovom radu analizirati ću kupoprodajni ugovor. Ugovor je sklopljen između dvije tvrtke, Končar i Elektrokem, koji su u konzorciju CROTRAM, radili na proizvodnji opreme i opremanju iste u radu na niskopodnim tramvajima za Zagrebački holding. Analizirati ću stavak po stavak ugovora, u skladu sa gradivom i znanjem usvojenim na predavanjima. Naziv ugovora je jednostavno Broj 370 – 2271-024

## 1.2 Izvori podataka i metode prikupljanja

Za izradu seminarskog rada koristim uputstva sa Ekonomskog fakulteta, koja su priložena u obavijesti na stranici kolegija Trgovačko pravo. Ugovor o kupoprodaji dobio sam od (OD TATE MATE), koji je bio project manager i quality manager za Elektrotekm u trenutku sklapanja ugovora. Premda je ugovor zabranjeno umnažati, omogućio mi je pristup kopiji, zbog striktno akademskih razloga. U izradi seminarskog rada koristim i skriptu autora Horak, Dumančić, Preložnjak, Šafranko: ''Uvod u trgovačko pravo'', koja se koristi kao osnovna literatura na kolegiju Trgovačko pravo na Fakultetu elektrotehnike i računarstva.

# 2. ANALIZA UGOVORA

## 2.1 Predmet ugovora

Ugovor je potpisan između manje, privatne firme Elektrokem d.o.o i Društva Končar-Električna vozila d.d., u svojstvu voditelja konzorcija CROTRAM. Krajnji kupac je Zagrebački holding d.o.o, a ovaj ugovor se odnosi samo na dio opreme koju je naručio Končar a dobavlja Elektrokem. Elektrokem je bio zadužen za izradu i instalaciju opreme za osvijetljenje u 70 niskopodnih tramvaja serije TMK 2200 rednih brojeva od 2271 do 22140. Specifikacije isporuke su navedene u tablici 1.1

**Komplet opreme za jedan (1) TMK 2200 sadrži:[[1]](#footnote-1)**

|  |  |  |
| --- | --- | --- |
|  | NAZIV SKLOPA – DIJELA KOMPLETA OPREME | Kom/TMK |
| 1. | Fluorescentna svjetiljka , 36 W – putnički prostor - EK FS 36 TMK | 24 |
| 2. | Fluorescentna svjetiljka , 30 W – putnički prostor – EK FS 30 TMK | 8 |
| 3. | Fluorescentna svjetiljka , 2 x 9 W – upravljaćnica – EK FSO TMK | 1 |
|  |  |  |

TABLICA 1.1

## 2.2 Rokovi isporuke

Ugovor je potpisan u rujnu, 2007. Godine. U njemu su detaljno navedeni rokovi i tempo isporuke, te kazne koje slijede ukoliko se prekorači određeni rok isporuke. Tu se prodavač, Elektrokem, obvezao na poštivanje uvijeta te isporuku jedne narudžbe u periodu od deset dana, s vremenom trajanja od tri godine.

*Isporučitelj se obvezuje naručene komplete isporučivati Naručitelju slijedećom dinamikom:*

*\* 3 kompleta -do* ***02., 11., i 21. studenog 2007****.god. i dalje*

*\* 3 kompleta mjesečno, -svakih deset dana tijekom 2007., 2008. i 2009. godine do*

*ukupno 70 kompleta.*

*Konačni rok isporuke naručenih kompleta prema utvrđenoj dinamici je listopad 2009.god. kada je Isporučitelj u obvezi dostaviti Naručitelju na ugradnju zadnji naručeni komplet.* [[2]](#footnote-2)

Osim za rokove, isporučitelj se morao obvezati i na neke zahtjeve naručitelja, kojim se naručitelj osigurava od moguće štete prouzročene nepredviđenim okolnostima ili nemarom isporučitelja. Jedna od tih mjera je i obaveza isporučitelja da u svakom trenutku ima pričuvnih, propisno uskladištenih 6 kompleta opreme, koje je pregledalo Kontrola kvalitete naručitelja.

### 2.2.1 Ugovorne kazne

Kao dodatna obveza isporučitelja, i dodatno osiguranje naručitelju, u ugovor su uvrštene i kazne za prekoračenje roka kako bi se motiviralo isporučitelja da poštuje ugovor i kompenziralo naručitelju u slučaju kašnjenja opreme, jer svi daljnji radovi u nizu čekaju dok se ne isporuči potrebna oprema.

*Za prekoračenje rokova navedenih u Članku 2. Rokovi isporuke, Isporučitelj će platiti Naručitelju ugovornu kaznu u iznosu od 3% tjedno ugovorene cijene kompleta dijelova iz predmeta Ugovora koji kasne prema navedenim rokovima isporuke. Ukupni penali za kašnjenje ne mogu prijeći više od 10% ukupno ugovorene cijene iz ovog Ugovora.[[3]](#footnote-3)*

### 2.2.2 Nepredviđene okolnosti (viša sila)

U ugovoru je definirana i akcija u slučaju da dođe do nepredviđenih okolnosti koje uzrokuju produljenje radova ili dodatne troškove, na koje niti isporučitelj niti naručitelj nisu mogli utjecati. Također je definirano i objašnjeno šta će se smatrati pod nepredviđene okolnosti na što su obje strane pristale.

* *Višom silom se smatraju okolnosti na koje ugovorne strane u vrijeme zaključenja ugovora nisu mogle utjecati, a čine provođenje ugovora nemogućim ili ugrožavaju njegovo provođenje, a odnose se na ratove ili revolucije, požare, poplave, epidemije, karantenske restrikcije i embargo na promet robe itd.*
* *Stranka koja zahtijeva oslobađanje od odgovornosti zbog nastanka okolnosti više sile mora bez odlaganja, pisanim putem u roku od sedam (7) dana od nastanka spornih okolnosti, obavijestiti drugu stranku o nastanku okolnosti više sile, njenom uzroku i očekivanom trajanju. Ako Naručitelj drugačije ne odredi u pisanom obliku, Isporučitelj će nastaviti s ispunjavanjem svojih ugovornih obveza u mjeri u kojoj je to izvodljivo i nastojat će naći sve realne alternativne načine za realizaciju Ugovora koje dozvoljavaju stanje « Više sile».[[4]](#footnote-4)*

## 2.3 Cijene

Kao jedan od ključnih dijelova svakog kupoprodajnog ugovora navedene su detaljno i cijene sa načinima plačanja. Cijena je jedno od najbitnijih obveza naručitelja, a definira ju isporučitelj, kao i načine plačanja.

U ugovoru je određeno novčano plačanje u kunama, i to za svaki komplet detaljne cijene pojedinih proizvoda temeljene na članku 1, te ukupna cijena posla, bez PDV-a, koji se izračunava naknadno.

Cijena jednog kompleta navedena je u tablici 2.[[5]](#footnote-5)

|  |  |  |  |  |
| --- | --- | --- | --- | --- |
|  | NAZIV SKLOPA – DIJELA KOMPLETA OPREME | Kom/  TMK | Cijena/kom (kuna) | Ukupna cijena/TMK (kuna) |
| 1. | Fluorescentna svjetiljka, 36 W – EK FS 36 TMK | 24 | 970,00 | 23.280,00 |
| 2. | Fluorescentna svjetiljka, 30 W – EK FS 30 TMK | 8 | 941,00 | 7.528,00 |
| 3. | Fluorescentna svjetiljka, 2 x 9 W – EK FSO TMK | 1 | 875,00 | 875,00 |
|  |  |  |  |  |

Tablica 2

Jedinična cijena kompleta opreme za jedan tramvaj iznosi **31.683,00 kn.**

Ukupna cijena kompleta opreme za 70 komada tramvaja je **2.217.810,00 kn**

**PDV** nije uračuat u cijenu, nego ga je isporučitelj dužan uračunati naknadno. Ukoliko se nauričtelj odluči za naručivanje dodatnih kompleta opreme, u ugovoru je definirana posebna stavka koja im jamči istu cijenu kao i za sve ostale narudžbe, a isporučitelj je dužan dostaviti traženu robu.

### 2.3.1 Način plaćanja[[6]](#footnote-6)

* 95 % jedinične cijene svakog kompleta opreme u roku od 90 dana od isporuke svakog kompleta opreme i ispostavljanja fakture u iznosu od 30.098,85 kn

Do ukupno **2.106.919,50 kn**

* 5 % jedinične cijene svakog kompleta opreme u roku od 30 dana po isteku garantnog perioda za tramvaje u koji su ugrađeni ovi kompleti (umanjeno za eventualni trošak u smislu garancije za dobro izvršenje posla) u iznosu od 1.584,15 kn

Do ukupno

**110.890,50 kn**

# 3. ZAKLJUČAK

Analizirani ugovor je jako dobar primjer u kojem naručitelj može diktirati uvjete isporučitelju, pogotovo u slučajevima kada je taj isporučitelj manja, slabija tvrtka. Međutim, ugovor potpisuju dvije strane, i obje se obvezuju na ispunjavanje svog dijela obaveze. Poput odnosa elektrokem-končar, tako je i končar u odnosu na svog naručitelja mala tvrtka, te je kroz ovakve ugovore nužno osigurati se da će posao ići u smjeru koji se može kontrolirati i koji će, u slučaju kašnjenja ili nedostataka ipak garantirati nekakve nadoknade štete.

Iz svega ovoga jasno je vidljivo koliko je kupoprodajni, odnosno bilo kakav drugi ugovor, bitan dio današnjeg društva. Jer je on pisani dokaz, potvrda obaveza koje smo prihvatili, te jamstvo da obje strane mogu proći kao dobitnici iz međusobnog posla.

# 4. LITERATURA

1. Ugovor Elektrokem-Končar Broj 370 – 2271-024
2. Horak, Dumančić, Preložnjak, Šafranko: ''Uvod u trgovačko pravo'', Zagreb,2011 , 131-138
3. Wikipedia

1. Izvadak iz ugovora Končar-Elektrokem Broj 370 – 2271-024, stavak 1 Predmet ugovora [↑](#footnote-ref-1)
2. Izvadak iz ugovora Končar-Elektrokem Broj 370 – 2271-024, stavak 2 Rokovi [↑](#footnote-ref-2)
3. Izvadak iz ugovora Končar-Elektrokem Broj 370 – 2271-024, stavak 8 Ugovorne kazne [↑](#footnote-ref-3)
4. Definicija više sile i postupak u slučaju zahtjeva za raskidanje ugovora, stavak 9 Viša sila [↑](#footnote-ref-4)
5. Izvadak iz ugovora, Talblica cijena jednog paketa opreme, stavak 3 Cijene [↑](#footnote-ref-5)
6. Stavak 4 Način plaćanja [↑](#footnote-ref-6)